JAS-JASIF-ADVANC ควงแขนวิ่งต่อ! แม้ประชุมผู้ถือหน่วยส่อยื้อ
เปิดตลาดภาคบ่าย ราคาหุ้น JAS-JASIF-ADVANC ควงแขนวิ่งต่อ! แม้ประชุมผู้ถือหน่วยลงทุน JASIF เคาะเปลี่ยน "สปอนเซอร์" รายใหม่ส่อยื้อ
เปิดตลาดภาคบ่าย ราคาหุ้น JAS-JASIF-ADVANC ควงแขนวิ่งต่อ! แม้ประชุมผู้ถือหน่วยลงทุน JASIF เคาะเปลี่ยน "สปอนเซอร์" รายใหม่ส่อยื้อ
18 ต.ค. 2565

ผู้สื่อข่าวรายงานว่า วันนี้(18 ต.ค.65) ราคาของ 3 หุ้นที่เกี่ยวข้องกับการประชุมวิสามัญผู้ถือหน่วยลงทุนกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF กรณีบริษัท แอดวานซ์ ไวร์เลส เน็ทเวอร์ค จำกัด หรือ AWN ซึ่งเป็นบริษัทย่อยของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เข้าลงทุนในบริษัท ทริปเปิลที บรอดแบนด์ จำกัด (มหาชน) หรือ TTTBB และกองทุน JASIF ยังอยู่ทะยานต่อเนื่อง
โดยทันที่เปิดทำการซื้อขายภาคบ่ายวันนี้ราคาหุ้นของ JAS ,JASIF และ ADVANC ยังปรับตัวขึ้นต่อ แม้บรรยากาศการประชุมส่อเค้ายืดยื้อหลังผู้ถือหน่วยลงทุนบางรายได้ลุกขึ้นประท้วง
สำหรับราคาหุ้น JAS วันนี้ล่าสุด ณ เวลา 15:17 น. อยู่ที่ระดับ 2.52 บาท บวก 0.12 บาท หรือ 5.00% สูงสุดที่ระดับ 2.54 บาท ต่ำสุดที่ระดับ 2.40 บาท ด้วยมูลค่าซื้อขาย 112.98 ล้านบาท
ขณะเดียวกันราคา JASIF ณ เวลา 15:19 น. อยู่ที่ระดับ 8.25 บาท บวก 0.15 บาท หรือ 1.85% สูงสุดที่ระดับ 8.30 บาท ต่ำสุดที่ระดับ 8.10 บาท ด้วยมูลค่าซื้อขาย 107.37 ล้านบาท
ส่วนราคาหุ้น ADVANC ณ เวลา 15: 20 น. อยู่ที่ระดับ 186.00 บาท บวก 1.00 บาท หรือ 0.54% สูงสุดที่ระดับ 187.50 บาท ต่ำสุดที่ระดับ 184.50 บาท ด้วยมูลค่าซื้อขาย 988.77 ล้านบาท
ทั้งนี้มีรายงานว่าการประชุมวิสามัญของผู้ถือหน่วยลงทุน JASIF ยังไม่สามารถเริ่มต้นการโหวตได้ เนื่องจากมีผู้หน่วยลงทุนลุกขึ้นประท้วงและสอบถามผู้จัดการประชุม โดยเฉพาะการประชุมเมื่อวันที่ 7 ต.ค.ที่ผ่านมา ซึ่งผู้ถือหน่วยลงทุนรายย่อยบางรายยังมีข้อสงสัยเกี่ยวกับข้อมูลในการประชุมในวันดังกล่าวที่มีผู้ถือหน่ายเข้าร่วมประชุม 150 ราย ซึ่งส่วนมากเป็นผู้ถือหุ้นรายใหญ่จึงไม่ทราบถึงมติการประชุมในวันดังกล่าวจึงอยากให้ บลจ.บัวหลวง นำคลิปการประชุมเมื่อวันที่ 7 ต.ค.มานำเสนอให้ผู้ถือหน่วยได้รับทราบด้วย